CELEX: 52010PC0166
Language: mt
Date: 2010-04-21
Title: Proposta għal deċiżjoni tal-Kunsill dwar il-pożizzjoni li għandha tittieħed mill-Unjoni Ewropea fi ħdan il-Kumitat Konġunt maħluq mill-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropea, fuq naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Istrixxa ta' Gaża, fuq in-naħa l-oħra, dwar l-emendar tal-Artikolu 15 (7) tal-Protokoll 3 għal dak il-Ftehim dwar id-definizzjoni tal-kunċetti ta' “prodotti oriġinarji” u l-metodi tal-kooperazzjoni amministrattiva

|

52010PC0166

Proposta għal deċiżjoni tal-Kunsill dwar il-pożizzjoni li għandha tittieħed mill-Unjoni Ewropea fi ħdan il-Kumitat Konġunt maħluq mill-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropea, fuq naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Istrixxa ta' Gaża, fuq in-naħa l-oħra, dwar l-emendar tal-Artikolu 15 (7) tal-Protokoll 3 għal dak il-Ftehim dwar id-definizzjoni tal-kunċetti ta' “prodotti oriġinarji” u l-metodi tal-kooperazzjoni amministrattiva  /* KUMM/2010/0166 finali - NLE 2010/0090 */  

	[pic] | IL-KUMMISSJONI EWROPEA |Brussel 21.4.2010KUMM(2010)166 finali2010/0090 (NLE)Proposta għalDEĊIŻJONI TAL-KUNSILLdwar il-pożizzjoni li għandha tittieħed mill-Unjoni Ewropea fi ħdan il-Kumitat Konġunt maħluq mill-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropea, fuq naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Istrixxa ta' Gaża, fuq in-naħa l-oħra, dwar l-emendar tal-Artikolu 15 (7) tal-Protokoll 3 għal dak il-Ftehim dwar id-definizzjoni tal-kunċetti ta' “prodotti oriġinarji” u l-metodi tal-kooperazzjoni amministrattivaMEMORANDUM TA’ SPJEGAZZJONIKUNTEST TAL-PROPOSTAIl-projbizzjoni tal-ħlas lura tad-dazju hija stipulata fl-Artikolu 15 tal-Protokoll 3 tal-Ftehim KE-PLO. Il-paragrafu 7 tiegħu jipprovdi għal perjodu ta' tranżizzjoni fir-rigward tal-implimentazzjoni sħiħa tal-projbizzjoni tal-ħlas lura tad-dazju mix-Xatt tal-Punent u l-Istrixxa ta' Gaża u jagħti lil dan l-imsieħeb il-possibilità li jagħti l-ħlas lura tad-dazju lill-esportaturi/operaturi ekonomiċi tiegħu matul dan il-perjodu.Il-perjodu ta' tranżizzjoni skada fil-31 ta' Diċembru 2009. Madankollu, l-Artikolu 15 (7) jipprovdi għall-possibiltà li l-applikazzjoni tiegħu tiġi estiża bi "qbil komuni".Il-PLO ifformulat it-talba tagħha bil-miktub sabiex tiġi estiża d-dispożizzjoni dwar il-ħlas lura tad-dazju u jiġu rivalutati r-rati applikabbli dwar il-miżati tad-dwana.Skont l-Artikolu 39 tal-Protokoll Nru 3, id-dispożizzjonijiet ta' dak il-Protokoll għandhom jiġu emendati b'deċiżjoni tal-Kumitat Konġunt.It-test tad-deċiżjoni se jissostitwixxi d-dispożizzjoni eżistenti stabbilita fl-Artikolu 15(7).Huwa jinkludi, fuq naħa waħda, l-immodifikar tal-validità ta' din id-dispożizzjoni dwar il-ħlas lura tad-dazju, u fuq in-naħa l-oħra, ir-rivalutazzjoni tal-miżati tad-dwana applikabbli li għandhom jinżammu.Sabiex jiġu assigurati ċ-ċarezza, il-prevedibbiltà ekonomika fit-tul, u ċ-ċertezza legali għall-operaturi ekonomiċi, il-partijiet għall-Ftehim qablu li jestendu l-applikazzjoni tal-Artikolu 15 (7) b'effett mill-1 ta' Jannar 2010 għal perjodu ta' tliet snin.Minbarra dan, ir-rati applikabbli fix-Xatt tal-Punent u l-Istrixxa ta' Gaża għandhom jiġu aġġustati fuq il-bażi tar-rati kurrenti applikati fl-UE.Sakemm ikun hemm adozzjoni formali ta' din id-deċiżjoni, ġie maqbul, permezz ta' skambju ta' korrispondenza bejn il-Kummissjoni Ewropea u l-awtoritajiet relevanti tax-Xatt tal-Punent u l-Istrixxa ta' Gaża li l-kontenut ta' dan it-test ikun japplika sa mill-1 ta' Jannar 2010.IL-KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATTIl-partijiet interessati ġew ikkonsultati fil-qafas tal-Grupp ta' Ħidma Pan-Ewro-Med u l-Kumitat tal-Kodiċi tad-Dwana – Taqsima tal-Oriġini.Ma kienx hemm bżonn ta’ servizz ta' esperti esterni.M’hemmx bżonn ta’ rivalutazzjoni tal-impatt ladarba l-emendi proposti huma sempliċiment tekniċi u ma jbiddlux is-sustanza tal-protokoll attwali tal-oriġini.ELEMENTI LEGALI TAL-PROPOSTAFid-dawl tan-natura tal-bidliet li għandhom isiru għall-Artikolu 15 (7) tal-Protokoll 3 u għaċ-ċertezza legali l-paragrafu sħiħ għandu jiġi sostitwit.Id-dispożizzjoni emendata dwar il-ħlas lura tad-dazju għandha tapplika b'mod retroattiv sa mill-1 ta' Jannar 2010.Il-bażi legali għall-emendar ta' din id-dispożizzjoni hija stabbilita fl-Artikolu 207(4) l-ewwel subparagrafu, flimkien mal-Artikolu 218(9) tat-Trattat dwar il-Funzjonament tal-Unjoni Ewropea.Il-proposta taqa’ taħt il-kompetenza esklussiva tal-Unjoni. Il-prinċipju tas-sussidjarjetà għalhekk ma japplikax.Strument propost: Deċiżjoni tal-Kunsill.IMPLIKAZZJONI GħALL-BAġITIl-proposta ma għandha l-ebda implikazzjonijiet għall-baġit tal-Unjoni.TAGħRIF ADDIZZJONALIMhijiex prevista klawżola ta’ valutazzjoni, reviżjoni jew estinzjoni.2010/0090 (NLE)Proposta għalDEĊIŻJONI TAL-KUNSILLdwar il-pożizzjoni li għandha tittieħed mill-Unjoni Ewropea fi ħdan il-Kumitat Konġunt maħluq mill-Ftehim ta' Assoċjazzjoni Ewro-Mediterranju Interim dwar il-kummerċ u kooperazzjoni bejn il-Komunità Ewropea, fuq naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Istrixxa ta' Gaża, fuq in-naħa l-oħra, dwar l-emendar tal-Artikolu 15 (7) tal-Protokoll 3 għal dak il-Ftehim dwar id-definizzjoni tal-kunċetti ta' “prodotti oriġinarji” u l-metodi tal-kooperazzjoni amministrattiva.IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207(4) l-ewwel subparagrafu flimkien mal-Artikolu 218(9) tiegħu,Wara li kkunsidra l-proposta tal-Kummissjoni Ewropea,Billi:1.  Il-Protokoll 3[1] għall-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropea, fuq naħa waħda, u l-PLO, għall-benefiċċju tal-Awtorità Palestinjana tax-Xatt tal-Punent u l-Istrixxa ta' Gaża, fuq in-naħa l-oħra, minn hawn 'il quddiem “il-Ftehim”, kif emendat bid-Deċiżjoni Nru 1/2009 tal-Kumitat Konġunt tal-KE-PLO tal-24 ta' Ġunju 2009[2] jirrigwarda d-definizzjoni tal-kunċett ta' “prodotti tal-oriġini” u metodi ta' kooperazzjoni amministrattiva.2.  L-Artikolu 15 tal-Protokoll 3 jipprovdi għal projbizzjoni ġenerali tal-ħlas lura tad-dazji tad-dwana, jew l-eżenzjoni minnhom, fuq kull materjal mhux oriġinarju użat fil-manifattura tal-prodotti oriġinarji. Madankollu, il-paragrafu 7 ta' dak l-Artikolu jistipula li ħlas lura jew eżenzjoni jistgħu jiġu applikati sal-31 ta' Diċembru 2009 taħt ċerti kundizzjonijiet.3.  Sabiex jiġu assigurati ċ-ċarezza, il-prevedibbiltà ekonomika fit-tul, u ċ-ċertezza legali għall-operaturi ekonomiċi, il-partijiet għall-Ftehim qablu li jestendu l-applikazzjoni tal-Artikolu 15 (7) b'effett mill-1 ta' Jannar 2010 għal perjodu ta' tliet snin.4.  Minbarra dan, ir-rati applikabbli fix-Xatt tal-Punent u l-Istrixxa ta' Gaża għandhom jiġu aġġustati fuq il-bażi tar-rati kurrenti applikati fl-UE.5.  F'konformità mal-Artikolu 39 tal-Protokoll 3, il-Kumitat Konġunt stabbilit mill-Ftehim għandu jiddeċiedi li jemenda d-dispożizzjonijiet ta' dak il-Protokoll.6.  Għalhekk l-Unjoni għandha tieħu pożizzjoni fi ħdan il-Kumitat Konġunt kif stabbilit fl-abbozz tad-Deċiżjoni mehmuż.ADOTTA DIN ID-DEĊIŻJONI:Artikolu 1Il-pożizzjoni li għandha tittieħed mill-Unjoni Ewropea fi ħdan il-Kumitat Konġunt maħluq mill-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropea, fuq naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u tal-Istrixxa ta' Gaża, fuq in-naħa l-oħra, fir-rigward tal-emendar tal-Artikolu 15 (7) tal-Protokoll 3 li jirrigwarda d-definizzjoni tal-kunċett ta' “prodotti oriġinarji” u l-metodi ta' kooperazzjoni amministrattiva għall-finijiet tal-estensjoni tal-applikazzjoni ta' dik id-dispożizzjoni dwar il-ħlas lura tad-dazji tad-dwana jew eżenzjoni minnhom għandha tkun ibbażata fuq l-abbozz ta' deċiżjoni tal-Kumitat Konġunt anness ma' din id-Deċiżjoni.Artikolu 2Id-deċiżjoni tal-Kumitat Konġunt għandha tiġi ppubblikata f”Il-Ġurnal Uffiċjali tal-Unjoni Ewropea .Magħmul fi Brussell,Għall-KunsillIl-PresidentProposta għalDEĊIŻJONI Nru TAL-KUMITAT KONĠUNT TAL-KE-PLOta'li temenda l-Artikolu 15 (7) tal-Protokoll 3 tal-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropea, fuq naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Istrixxa ta' Gaża, fuq in-naħa l-oħra, fir-rigward tad-definizzjoni tal-kunċett ta' “prodotti oriġinarji” u l-metodi tal-kooperazzjoni amministrattivaIl-Kumitat Konġunt,Wara li kkunsidra l-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropa, fuq naħa waħda, u l-Organizazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Istrixxa ta' Gaża, fuq in-naħa l-oħra, u b'mod partikolari l-Artikolu 39 tal-Protokoll 3 tiegħu,Billi:7.  L-Artikolu 15 (7) tal-Protokoll 3 għall-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropea, fuq naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Istrixxa ta' Gaża, fuq in-naħa l-oħra, minn hawn 'il quddiem “il-Ftehim”, jippermetti taħt ċerti kundizzjonijiet l-għoti lura tad-dazji tad-dwana jew miżati li jkollhom effett ekwivalenti, jew l-eżenzjoni minnhom, sal-31 ta' Diċembru 2009.8.  Sabiex jiġu assigurati ċ-ċarezza, il-prevedibbiltà ekonomika fit-tul, u ċ-ċertezza legali għall-operaturi ekonomiċi, il-partijiet għall-Ftehim qablu li jestendu l-applikazzjoni tal-Artikolu 15 (7) b'effett mill-1 ta' Jannar 2010 għal perjodu ta' tliet snin.9.  Minbarra dan, ir-rati applikabbli fix-Xatt tal-Punent u l-Istrixxa ta' Gaża għandhom jiġu aġġustati fuq il-bażi tar-rati kurrenti applikati fl-UE.10.  Il-Protokoll 3 tal-Ftehim għandu għalhekk jiġi emendat skont dan.11.  Billi l-perjodu ta' applikazzjoni tal-Artikolu 15 (7) jiskadi fil-31 ta' Diċembru 2009, din id-Deċiżjoni għandha tapplika sa mill-1 ta' Jannar 2010,IDDEĊIEDA KIF ĠEJ:Artikolu 1L-Artikolu 15 (7) tal-Protokoll 3 għall-Ftehim ta' Assoċjazzjoni Ewro-Mediterranju Interim dwar il-kummerċ u l-kooperazzjoni bejn il-Komunità Ewropea, fuq naħa waħda, u l-Organizzazjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Istrixxa ta' Gaża, fuq in-naħa l-oħra, fir-rigward tad-definizzjoni tal-kunċett ta' “prodotti oriġinarji” u l-metodi tal-kooperazzjoni amministrattiva huwa sostitwit b'dan li ġej:"7. Minkejja l-paragrafu 1, ix-Xatt tal-Punent u l-Istrixxa ta’ Gaża jistgħu, minbarra għal prodotti li jaqgħu fi ħdan il-Kapitoli 1 sa 24 tas-Sistema Armonizzata, japplikaw arranġamenti għal għoti lura ta’, jew eżenzjonin minn, dazji jew miżati doganali li għandhom effett ekwivalenti, applikabbli għal materjali li mhumiex oriġinarji użati fil-manifattura ta’ prodotti oriġinarji, suġġett għad-dispożizzjonijiet li ġejjin:(a) rata ta’ 4% tal-miżata doganali għandha tinżamm fir-rigward tal-prodotti li jaqgħu fi ħdan il-Kapitoli 25 sa 49 u 64 sa 97 tas-Sistema Armonizzata, jew rata anqas hekk kif inhi fis-seħħ fix-Xatt tal-Punent u l-Istrixxa ta’ Gaża;(b) rata ta’ 8 % tal-miżata doganali għandha tinżamm fir-rigward tal-prodotti li jaqgħu fi ħdan il-Kapitoli 50 sa 63 tas-Sistema Armonizzata, jew rata anqas hekk kif inhi fis-seħħ fx-Xatt tal-Punent u l-Istrixxa ta’ Gaża.Id-dispożizzjonijiet ta’ dan il-paragrafu għandhom japplikaw sal-31 ta’ Diċembru 2012 u jistgħu jiġu riveduti bi qbil komuni.”Artikolu 2Din id-Deċiżjoni għandha tidħol fis-seħħ fil-jum tal-adozzjoni tagħha.Għandha tapplika mill-1 ta' Jannar 2010.Magħmul fiGħall-Kumitat KonġuntIl-President [1] ĠU L 187, 16.7.1997, p. 3[2] ĠU L 298, 13.11.2009, p. 1